text: सीओए प्रमुख विनोद राय, सदस्य डायना इडुल्जी और बीसीसीआई सीईओ राहुल जौहरी ने बैठक में हिस्सा लिया. कार्यवाहक अध्यक्ष सीके खन्ना और कार्यवाहक सचिव अमिताभ चौधरी सहित किसी भी बीसीसीआई पदाधिकारी को बैठक के लिए नहीं बुलाया गया. सीरीज गंवाने के लिए विराट कोहली की अगुआई वाली भारतीय टीम को चौतरफा आलोचना का सामना करना पड़ रहा है. कुछ पूर्व क्रिकेटरों का मानना है कि पहले टेस्ट में बिना अभ्यास मैच के उतरने वाली भारतीय टीम अधूरी तैयारी के साथ गई थी. हरभजन सिंह ने तो यहां तक कहा कि दक्षिण अफ्रीका दौरे से पहले श्रीलंका की मेजबानी सर्वश्रेष्ठ चीज नहीं थी.